פלורנסיה ברטוטי

ביוגרפיה

הקריירה של ברטוטי החלה בשנת 1995, כשהופיעה בסדרה "Dulce Ana" ("אנה המתוקה"), בה גילמה את בתו הרעה של פביאן. בשנת 1996 שיחקה בטלנובלה הארגנטינאית "90 60 90 Modelos" ("דוגמניות 90 60 90"), בה גילמה את דמותה של ורוניקה. בשנת 1997 שיחקה בטלנובלה הארגנטינאית "De Corazón" ("הלב"), בה גילמה את דמותה של ויקי.
בשנת 1998 הופיעה לראשונה על מסכי הקולנוע בסרט "Mala época" ("זמן רע"), בו גילמה את דמותה של קוני, אותו פרסמה יחד עם סטודנטים לקולנוע באוניברסיטה לקולנוע. סרטה השני, "El faro" ("המגדלור"), אותו פרסמה באותה שנה, בו גילמה את דמותה של אנטה, לצדו של מריאנו מרטינס. עבור תפקידה בסרט הנ"ל, היא הייתה מועמדת לזכייה בפרס "Cóndor de Plata".
משנת 1998 עד שנת 2000, שיחקה בטלנובלה הארגנטינאית "Verano del '98" ("קיץ 98'"), בה גילמה את דמותה של דולורס גוזמן, נערה במצוקה. בשנת 2000 שיחקה בסדרה "Luna salvaje" ("ירח פראי"), בה גילמה את דמותה של סול.
בשנת 2001 שיחקה בטלנובלה הארגנטינאית "Culpables" ("אשמים"), בה גילמה את דמותה של סופיה. באותה שנה, הצטלמה לסרט "Déjala correr" ("תן לו לרוץ"), בו גילמה את דמותה של בלן, לצדם של ניקולס קוברה, פבלו ראגו, חולייטה דיאז ופביאן ונה.
בשנת 2002 שיחקה בטלנובלה הארגנטינאית "Son amores" ("נאהבים"), בה גילמה את דמותה של ולריה. בעקבות השתתפותה בטלנובלה המצליחה, ברטוטי זכתה במשך שנתיים ברציפות בשני פרסי "מרטין פיירו" בקטגוריית השחקנית הקומית הטובה ביותר בשנים 2002 ו-2003.
בשנים 2004-2005 ברטוטי כיכבה בטלנובלה הארגנטינאית המצליחה של המפיקה והיוצרת כריס מורנה, "פלוריסיינטה", בה גילמה את דמותה של פלורנסיה, לצדם של חואן מנואל חיל נבארו (בעונה הראשונה), פאביו די תומאסו (בעונה השנייה), איסבל מסדו ובנחמין רוחאס. בנוסף, בשנים 2004 ו-2005 כוכבי הטלנובלה הופיעו בתיאטרון במחזמר מוזיקלי המבוסס על עלילת הסדרה, ושוחררו שבעה תקליטורים עם שירי הסדרה.
בשנת 2009 הפיקה וביימה, יחד עם בן זוגה דאז, גידו קאסקה, טלנובלה ארגנטינאית לילדים בשם "ניני". ברטוטי גילמה את דמותה של נינה "ניני" גומס/ניקולס סמפנו, לצדו של פדריקו אמאדור. בשנה שלאחר מכן, הופיעו כוכבי הסדרה בתיאטרון במחזה בשם "Niní: la búsqueda" ("ניני: החיפוש") המבוססת על עלילת הסדרה. הפקתה של הטלנובלה גררה בעיות משפטיות מול זכויות היוצרים של כריס מורנה, בטענה שעלילת הטלנובלה "ניני" דומה לעלילתה של הטלנובלה "פלוריסיינטה".
בשנת 2010 שבה לשחק בקולנוע בסרט "Igualita a mí" ("בדיוק כמוני") בתפקיד איילין, לצדו של אדריאן סואר.
בשנת 2012 השתתפה בטלנובלה הקצרה "La dueña" ("הבעלים"), בה גילמה את דמותה של אמפרו, נכדתה האהובה של סופיה, בעלת חברת קוסמטיקה, לצדם של בנחמין ויקוניה, ברנדה גנדיני וחואן פדרו לנסאני.
בשנת 2014 השתתפה בטלנובלה "Guapas" ("חתיכות") בה היא מגלמת את דמותה של לורנה פטריסיה חימנס, לצדן של איסבל מסדו, קרלה פטרסון ומרסדס מורן.
בשנת 2016 חזרה למסך הטלוויזיה בתפקיד ראשי בסדרה "Silencios de familia" ("שתיקות של משפחה") יחד עם אדריאן סואר וחולייטה דיאז בהפקת pol-ka.

חיים אישיים

אמה, מריה בליירון, היא פסיכולוגית ופרופסורית לילדים נכים, ואביה, גוסטבו ברטוטי, הוא תכשיטן. הוריה נפרדו כשהייתה בת שבע, ואביה נפטר בשנת 1999, במהלך צילומיה של ברטוטי לסדרה "Verano del '98" ("קיץ 98'"). יש לברטוטי אחות גדולה, קלרה ברטוטי, והיא עורכת דין במקצועה.
ב-2 בדצמבר 2006 התחתנה ברטוטי עם השחקן הארגנטינאי גידו קאסקה, אותו הכירה בשנת 1998 במהלך צילומי הסדרה "Verano del '98" ("קיץ 98'"), והיה בן זוגה מאז צילומי הסדרה. ב-10 ביולי 2008 נולד בנם הראשון של בני הזוג, רומיאו קאסקה ברטוטי. במרץ 2010, השניים נפרדו והתגרשו.
משנת 2010 ברטוטי נמצאת במערכת יחסים עם השחקן הארגנטינאי פדריקו אמאדור, אותו הכירה בשנת 2009 במהלך צילומי הסדרה "ניני".